**GRADSKI MUZEJ VARAŽDIN**

**Varaždin, Šetalište Josipa Jurja Strossmayera 3**

OIB: 79080044388

RKP broj: 31376

Šifra djelatnosti: 9102

Razina: 21

Razdjel: 000

Šifra grada: 472

Na temelju čl. 105. Zakona o proračunu (Nar. nov., br. 87/08., 136/12., 15/15.), i Pravilnika o ﬁnancijskom izvještavanju u proračunskom računovodstvu (Nar. nov., br. 3/15., 93/15., 135/15., 2/17., 38/17., 112/18., 126/19., 145/20. i 32/21.) sastavljene su

**BILJEŠKE**

**uz izvještaj proračunskog korisnika za razdoblje 1. siječanj 2024. do 30. lipnja 2024.**

Gradski muzej Varaždin tijekom prvih šest mjeseci 2024. godine poslovao je u skladu s planiranim, odobrenim i raspoloživim financijskim sredstvima. Svi programi realizirani su u okviru planiranih proračunskih sredstava Grada Varaždina, Varaždinske županije, Ministarstva kulture RH i vlastitih prihoda.

Vlastiti prihodi trošeni su prema dinamici priliva financijskih sredstava, a njima se financirao dio troškova redovne djelatnosti kao što su materijalni rashodi, opremanje poslovnih prostora (nabava računalne opreme, uredskog namještaja, tekuće održavanje objekata i opreme i sl.) i programske djelatnosti odnosno izložbe, manifestacije i ostali programi u kulturi.

Gradski muzej nema obveza po osnovi kredita, jamstava, danih kreditnih pisama, hipoteka, sudskih sporova i slično.

Zakonski predstavnik i odgovorna osoba Gradskog muzeja Varaždin je ravnatelj Miran Bojanić Morandini.

**BILJEŠKE uz IZVJEŠTAJ O PRIHODIMA I RASHODIMA, PRIMICIMA I IZDACIMA (obrazac PR-RAS)**

U obrascu PR-RAS iskazani su:

|  |  |
| --- | --- |
| * ukupni prihodi poslovanja | 690.779,66 |
| * ukupni rashodi poslovanja | 564.580,24 |
| ***višak prihoda poslovanja (X001)*** | ***126.199,42*** |
| * ukupni prihodi od prodaje nefinancijske imovine | 0,00 |
| * ukupni rashodi za nabavu nefinancijske imovine (AOP 341) | 36.574,52 |
| ***manjak prihoda od nefinancijske imovine (Y002)*** | ***36.574,52*** |
| ***višak prihoda i primitaka 30.6.2024.(Y005)*** | ***89.624,90*** |
| ***manjak prihoda i primitaka –preneseni (9222-9221)*** | ***122.430,32*** |
| ***manjak prihoda i primitaka za pokriće u sljedećem razdoblju (Y006)*** | ***32.805,42*** |

**Šifra 6 –Prihodi poslovanja**

Prihodi poslovanja veći su za 23,8 % u odnosu na isto razdoblje prethodne godine. Sastoje se od prihoda iz izvora:

|  |  |
| --- | --- |
| * Grad Varaždin (11) | 577.772,50 |
| * Varaždinska županija (52) | 3.500,00 |
| * Ministarstvo kulture RH (51) | 25.712,00 |
| * Vlastiti prihodi (31) | 82.782,34 |
| * Donacije (611) | 1.012,82 |
| ***Ukupno*** | ***690.779,66*** |

**Šifra 63**- pomoći od subjekata unutar općeg proračuna su sredstva doznačena od Ministarstva kulture RH za djelomično financiranje manifestacija, izložbi i drugih muzejskih aktivnosti. Bilježe rast od 72 % u odnosu na isto razdoblje prethodne godine.

**Šifra 64**- prihodi od imovine bilježe rast prihoda od kamata na depozite po viđenju (novčana sredstva na transakcijskom računu) od 35,9 % te rast prihoda od davanja u zakup prostora od 18.8.% u Palači Herzer (ugostiteljski objekt) zbog sklapanja novog ugovora o zakupu.

**Šifra 65**-evidentirani prihodi od prodaje ulaznica bilježe rast od 4% u odnosu na isto razdoblje prethodne godine

**Šifra 66-**prihodi od prodaje robe i pruženih usluga bilježe rast od 93,4% naročito prihodi od pruženih usluga arheološkog odijela te istraživanja prirodoslovnog odijela koja se obavljaju prije svega radi dopunjavanja stalnog postava Svijet kukaca te radi očuvanja kulturnih dobara te biološke raznolikosti varaždinskog kraja i RH.

**Šifra 67**-Prihodi iz nadležnog proračuna (Grad Varaždin) za financiranje rashoda poslovanja i nabavu nefinancijske imovine rasli su za 20,5 % u odnosu na isto razdoblje prethodne godine djelomično radi povećanja dohotka djelatnicima te otvaranja novih izložbenih prostora.

**Šifra 3 –Rashodi poslovanja i šifra 4 –Rashodi za nabavu nefinancijske imovine**

Rashodi poslovanja iznose 564.580,24 eura i veći su za 22,3 % u odnosu na isto razdoblje prethodne godine. Sastoje se od:

|  |  |
| --- | --- |
| * Rashodi za zaposlene (31) | 380.671,25 |
| * Materijalni rashodi (32) | 183.141,55 |
| * Financijski rashodi (34) | 767,44 |
| ***Ukupno*** | ***564.580,24*** |

Rashodi za nabavu nefinancijske imovine iznose 36.574,52 eura i veći su u odnosu na isto razdoblje prethodne godine. Sastoje se od:

|  |  |
| --- | --- |
| * Rashodi za nabavu proizvedene dugotrajne imovine (42) | 36.574,52 |
| ***Ukupno*** | ***36.574,52*** |

Tako veliki porast rashoda za nabavu nefinancijske imovine odnosi se na nabavu uređaja za mjerenje koncentracije DNA za Prirodoslovni odjel, računalne opreme za fotografski odjel te najveći porast odnosi se na nabavu opreme i namještaja te uređenje novog postava GMV-a tzv. Muzej za poluvrijeme u Areni Varaždin.

Ukupni rashodi iznose 601.154,76 eura, veći su za 29,4 % u odnosu na isto razdoblje prethodne godine i rezultat su realiziranih programa i aktivnosti u okviru planiranih iznosa iz sljedećih izvora:

|  |  |
| --- | --- |
| * Grad Varaždin (11) | 524.397,33 |
| * Varaždinska županija (52) | 750,00 |
| * Ministarstvo kulture RH (51) | 7.534,13 |
| * Vlastiti prihodi (31) | 68.473,30 |
| * Donacije (611) | 0,0 |
| ***Ukupno*** | ***601.154,76*** |

**Šifra 31** - Rashodi za zaposlene (plaće i ostala materijalna prava zaposlenih) u iznosu od 380.671,25 € rasli su 22,3% u odnosu na isto razdoblje prethodne godine te su rezultat porasta broja zaposlenih za jednu osobu te povećanja osnovice za isplatu plaće.

**Šifra 32** - Materijalni rashodi iznose 183.141,55 €. U odnosu na isto razdoblje prethodne godine bilježe rast od 37,5% .

a) šifra 3211 - rashodi za službena putovanja veći su za 128 % zbog aktivnih arheoloških nalazišta na koja putuju arheolozi te radi putovanja zaposlenika Prirodoslovnog odijela vezano uz ugovorena istraživanja kojima je krajnji rezultat obogaćivanje zbirke stalnog postava Svijeta kukaca.

b) šifra 3212 -naknada za prijevoz zaposlenih veća je za 12,5% zbog povećanja broja zaposlenih.

c) šifra 3213 -stručno usavršavanje zaposlenika bilježi značajan rast u odnosu na prošlu godinu a iznosi 777,67 eura. Sastoji se od nekoliko seminara i webinara te stručnog ispita za jednog djelatnika.

d) šifra 3221 -uredski materijal i materijalni rashodi veći su za 135,5%. Rast je rezultata pojačane aktivnosti na svim odijelima GMV-a, otvaranja većeg broja izložbi, različitih manifestacija, Srijeda u muzeju i dječjih radionica.

e) šifra 3223 - rashodi za energiju veći su za 107,1% jer prilikom sastavljanja polugodišnjeg izvještaja za 2023. nisu bili evidentirani rashodi potrošnje plina jer HEP plin d.o.o. nije ispostavio račune za 1.-6. 2023.

f) šifra 3225 - sitni inventar nabavljen je u iznosu 2.680,65 €. Rashodi su manji za 25,4% u odnosu na isto razdoblje prethodne godine

g) šifra 3231 -usluge telefona, pošte i prijevoza manje su za 11,9% .

h) šifra 3232 - rashodi za investicijsko održavanje manji su za 19,2%

i) šifra 3237 - rashodi za intelektualne usluge veći su za 158,4 % . Odnose se na angažiranje studenata radi bolovanja djelatnika na recepciji, studenata za pomoć u Prirodoslovnom odijelu , ugovor s agencijom za angažiranje pomoći na arheološkim istraživanjima te ugovori od djelu i autorski ugovor sa izlagačima i predavačima na izložbama te Srijedi u muzeju.

j) šifra 3239 - rashodi za ostale usluge bilježe rast od 12% u odnosu na isto razdoblje prethodne godine.

k) šifra 3295 – pristojbe i naknade rasle su za 14,5 %. Evidentirana je mjesečna naknada za nezapošljavanje invalida te sudske pristojbe prilikom izmjena statuta GMV-a

l) šifra 3236 – zdravstvene usluge u iznosu od 4.000,00 eura odnosi se na sistematski pregled zaposlenika koji ranijih godina nije bio omogućen djelatnicima.

Š**ifra 34** - Financijski rashodi odnose se na bankarske usluge vezane uz kartično plaćanje posjeta i vodstva te na rashode platnog prometa po transakcijskom računu.

Š**ifra 42** - Rashodi za nabavu proizvedene dugotrajne imovine značajno su rasli u odnosu na isto razdoblje prethodne godine a odnose se na nabavu uređaja za mjerenje koncentracije DNA za Prirodoslovni odjel, računalne opreme za fotografa, monitora, projektora, radnih stolica za više odijela te najveći porast odnosi se na nabavu opreme i namještaja te uređenje novog postava GMV-a tzv. Muzej za poluvrijeme u Areni Varaždin.

***REZULTAT POSLOVANJA:***

**Šifra X005** - Sučeljavanjem ukupnih ostvarenih prihoda te evidentiranih rashoda u prvih šest mjeseci 2024. godine rezultat poslovanja je višak prihoda u iznosu 89.624,90 eura.

**Šifra Y006** -Obzirom da iz ranijih razdoblja imamo preneseni manjak prihoda u iznosu od 122.430,32 eura ostvareni višak u prvih šest mjeseci 2024. godine moramo umanjiti za navedeni preneseni manjak što rezultira manjkom prihoda za pokriće u sljedećem razdoblju u iznosu od 32.805,42 eura.

Manjak prihoda proizlazi iz načina evidentiranja rashoda prema nastanku događaja.

**BILJEŠKE uz IZVJEŠTAJ O OBVEZAMA**

**Šifra V006** - Stanje obveza na kraju izvještajnog razdoblja (30. 6. 2024.) iznosi 99.437,55 eura.

Sastoje se od dospjele obveze u iznosu od 21.325,00 eura i nedospjelih obveza u iznosu od 78.112,55 eura. Za obveze je izdan zahtjev za plaćanje unutar gradske riznice ili iz vlastitih prihoda te su one u skladu s financijskim planom i prihvaćene od nadležnog proračuna.

**Šifra P dio 25, 26** - Gradski muzej Varaždin nema primljenih zajmova, niti obaveza po istima.

**Šifra V007** - Dospjele obveze na dan 30. 6. 2024. odnose na obveze za koje je izdan zahtjev za plaćanje unutar gradske riznice te su one u skladu s financijskim planom i prihvaćene od nadležnog proračuna ali zbog kasnijeg zaprimanja računa nisu na vrijeme podmirene. To su obaveze prema Preventa d.o.o. u iznosu 150,00 eura, dospijeće 24.6.2024., Galerija Kovačić Macolić u iznosu od 315,00 eura, dospijeće 24.6.2024., Peti okus d.o.o. u iznosu 10,00 eura, dospijeće 22.6.2024. i Conservum d.o.o. u iznosu od 20.850,00 eura, dospijeće 24.6.2024.

**Šifra V009** - Nedospjele obveze u iznosu od 78.112,55 € odnose se na isplatu plaće za 6. mjesec 2024. i ostalih obveza koje nisu dospjele za plaćanje a nalaze se u statusu 50-izdan zahtjev za plaćanje u sustavu riznice ili sa transakcijskog računa te će biti podmirene tijekom srpnja 2024.

U Varaždinu, 10. 7. 2024.

Ravnatelj:

Miran Bojanić Morandini